# Joaquín Peiró Lucas

Joaquín Peiró Lucas (Madrid, 29 de gener de 1936 - Madrid, 18 de març de 2020) fou un futbolista i entrenador de futbol espanyol.

## Com a futbolista

Format al planter de l'Atlètic de Madrid, i després d'estar cedit a diversos conjunts de caràcter regional (CD Covadonga, Tolosa CF, Jusa i Ferroviaria), a la campanya 55-56 debuta amb els matalassers a la Primera Divisió espanyola. Aviat esdevé un dels jugadors més destacats en el conjunt madrileny, amb qui disputa 163 partits i marca prop d'un centenar de gols en vuit campanyes. Amb ell, l'Atlético guanya dues Copes del Rei i la Recopa de 1962, on marca en la final contra l'ACF Fiorentina (tant en el primer partit, acabat en 1-1, com a la repetició, 3-0).
El 1962 viatja al Calcio italià, després de ser fitxat pel Torino FC, tot esdevenint el primer futbolista castellà en militar a la Serie A (i el segon espanyol després de Luís Suárez). A Itàlia, posteriorment fitxa per l'Inter de Milà, amb qui es proclama campió d'Europa el 1965, així com els Scudetto de 64/65 i 65/66. El tercer equip al Calcio fou l'AS Roma, on milita quatre temporades, aconseguint la Coppa Italia de 1969.
Lesionat, retorna a l'Atlètic de Madrid el 1970, i després de passar la temporada en blanc, penja les botes.

### Internacional

Peiró va formar part de la selecció espanyola de futbol en dotze ocasions, entre 1955 i 1966, i va marcar cinc gols. Va participar en els Mundials de Futbol de 1962, a Xile, on va marcar davant Mèxic, i al d'Anglaterra 1966.

## Com a entrenador

La seua carrera com a tècnic arranca al filial de l'Atlètic de Madrid, l'Atlético Madrileño, al qual dirigeix entre 1978 i 1985, les darreres temporades a Segona Divisió. Entrena també en categoria d'argent al Granada CF i a la UE Figueres.
En la campanya 89/90 debuta a primera divisió amb l'Atlètic de Madrid. Acaba la temporada, després d'agafar les regnes de l'equip a la jornada 28, en substitució de Víctor Espárrago Videla. Acaba la temporada en quarta posició, però no hi té continuïtat.
Després d'entrenar al Real Múrcia i al CD Badajoz, el 1998 es fa càrrec del Màlaga CF. Serà el període més exitòs de la seua carrera. Eixe any aconsegueix l'ascens a la màxima categoria (en el qual és el retorn del club andalús després de la seua refundació) i el manté durant quatre campanyes en l'elit, incloent-hi els quarts de final a la UEFA Cup 2002/03.
Es retira com a tècnic després de dirigir de nou al Real Múrcia, ara a primera divisió, on és acomiadat a la jornada 20.

## Referències

* ↑ Guzmán, Beatriz «Muere Joaquín Peiró a los 84 años». , 18-03-2020 [Consulta: 18 març 2020].

## Enllaços externs

* Fitxa a BDFutbol.com
Joaquín Peiró Lucas amb Espanya - Caixes de navegació :
Selecció de futbol d'Espanya – Copa del Món de futbol 1962
1 Araquistáin •
2 Sadurní •
3 Carmelo •
4 Collar •
5 Del Sol •
6 Di Stéfano •
7 Echeberría •
8 Garay •
9 Gento •
10 Gràcia •
11 Rivilla •
12 Peiró •
13 Pachín •
14 Puskás •
15 E. Martínez •
16 Reija •
17 Rodri •
18 Adelardo •
19 Santamaría •
20 Segarra •
21 Suárez •
22 Vergés •
Seleccionador: Herrera
Selecció de futbol d'Espanya – Copa del Món de futbol 1966
1 Iribar •
2 Sanchís •
3 Eladio •
4 Del Sol •
5 Zoco •
6 Glaría •
7 Ufarte •
8 Amancio •
9 Marcelino •
10 Suárez •
11 Gento •
12 Betancort •
13 Reina •
14 Rivilla •
15 Reija •
16 Olivella •
17 Gallego •
18 Pirri •
19 Fusté •
20 Peiró •
21 Adelardo •
22 Lapetra •
Seleccionador: Villalonga :